Държавен вестник, бр. 102, 2009 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  102
9. декларация от представляващия лечебното 
заведение за следните обстоятелства: 
а) за актуално членство  в РК на БЛС, която 
съдържа изходящ номер и дата на издаване на 
удостоверението с номер от националния регистър 
(УИН) по смисъла на чл. 13, ал. 1, т. 3 ЗСОЛЛДМ – 
на лекарите, които ръководят, съответно работят 
в лечебното заведение; 
б) че не са с отнети права да упражняват ме­
дицинска професия в Република България  – на 
лекарите, които ръководят, съответно работят в 
лечебното заведение;
в) за функциониращо информационно звено в 
лечебното заведение;
10. декларация от управляващия лечебното 
заведение по образец съгласно приложение № 19 
„Изисквания за сключване на договор с лечебни 
заведения за болнична помощ“ за функционира­
ща и изправна налична медицинска апаратура и 
оборудване – за всички видове лечебни заведения, 
както и копия на сключени договори за поддър­
жане на медицинската апаратура и оборудване по 
КП, посочени в приложение № 18;
11. копие на договора по чл. 186, ал. 1, т. 7;
12. копие на сертификат от участие в национална 
или чуждестранна нетърговска система за външна 
оценка на качеството по медицински стандарт 
„Клинична лаборатория“ и/или копие на серти­
фикат за успешно приключил контролен цикъл по 
програмата за контрол на качеството на БНСВОК 
по микробиология, вирусология, паразитология, 
микология и инфекциозна имунология – в случаите, 
когато в структурата на лечебното заведение има 
съответният вид/видове лаборатории; 
13.  копие от документите по чл. 186, ал. 1, т. 9;
14. заявление по образец съгласно приложение 
№ 19 за електронно отчитане в ЦУ на НЗОК на 
дейността на лечебното заведение за болнична 
помощ;
15. декларация от управляващия лечебното 
заведение по образец, съгласно приложение № 19 
„Изисквания за сключване на договор с лечебни 
заведения за болнична помощ“ за функциониращи 
модули на специализиран софтуер за болници;
16. декларация по чл. 18, ал. 1 на хартиен но­
сител за всички лекари, които ще оказват меди­
цинска помощ в изпълнение на договор с НЗОК;
17. копие от удостоверение за признаване на про­
фесионална квалификация по медицинска професия, 
както и удостоверение за признаване на специали­
зация, издадени от министъра на здравеопазването 
по реда на Закона за признаване на професионални 
квалификации – за лекарите чужденци.
Чл. 189. Лечебните заведения, сключили дого­
вор с НЗОК за изпълнение на КП в съответствие 
с Решение № РД-УС-04-17 от 20.01.2009 г. на УС 
на НЗОК и действащите разпоредби на НРД 2006, 
представят:
1. документи по чл. 188, ал. 1, т. 2, 3, 4, 5, 7, 
8 и 13 – само в случай на настъпили промени в 
обстоятелствата, отразени в тях, или декларация 
за липса на промени;
2. документи по чл. 188, ал. 1, т. 1 и 
5 – документ/и, удостоверяващ/и не по-малко 
от определен брой извършени процедури от спе­
циалиста, съгласно изискванията на съответните 
КП, т. 6, 11, 12, 14 и 17;
3. декларации по чл. 188, ал. 1, т. 9, 10, 15 и 16.
Чл. 190. Директорът на РЗОК разглежда 
подадените документи и сключва, респ. отказва 
сключване на договор по реда на глава седма на 
общата част.
Чл. 191. При наличие на сключен договор 
изпълнителят на БП е длъжен:
1. при промяна на всяко от обстоятелствата, 
удостоверени с документи по чл. 188 и 189, да 
уведоми РЗОК и да представи в срок до 5 ра­
ботни дни от настъпване на промяната копие от 
съответния документ;
2. ежемесечно да представя в РЗОК работен 
график на специалистите, работещи по КП;
3. при всяко изтичане на срока на валидност 
на документа по чл. 188, т. 12 да предоставя в 
РЗОК актуален сертификат в срок до 5 работни 
дни от издаването му.
Чл. 192. Районната здравноосигурителна каса 
съхранява в досие на съответното лечебно заведение 
всички документи, приложени към заявлението за 
сключване на договор.
Раздел III
Условия и ред за оказване на болнична помощ
Чл. 193. (1) При необходимост от болнично 
лечение ЗЗОЛ може да бъде насочено за хоспитали­
зация съгласно Наредба за осъществяване правото 
на достъп до медицинска помощ с „Направление 
за хоспитализация“ (бл. МЗ-НЗОК № 7) от лекар/
лекар по дентална медицина.
(2) При хоспитализация в условия на спешност, 
както и при насочване от ЦСМП изпълнителят 
на болнична помощ попълва „Направление за 
хоспитализация“ (бл. МЗ-НЗОК № 7).
(3) Хоспитализация по ал. 1 и 2 се осъществява 
след документирана преценка за необходимостта 
от болнично лечение, проведена в диагностично-
консултативния блок (ДКБ)/приемен кабинет (ПК) 
на приемащото лечебно заведение.
(4) „Направление за хоспитализация“ (бл. 
МЗ-НЗОК № 7) има срок на валидност до 30 ка­
лендарни дни от издаването му. По изключение 
хоспитализирането може де се осъществи след този 
срок, ако в посочения 30-дневен срок на пациента 
е извършен преглед в ДКБ/ПК на изпълнителя 
на БП, а хоспитализирането е осъществено след 
този срок.
Чл. 194. (1) За да бъде ЗЗОЛ хоспитализирано 
за лечение по дадена клинична пътека, лицето 
следва да е с непрекъснати здравноосигурителни 
права и да са налице следните обстоятелства:
1. индикациите за хоспитализация, включени 
в клиничната пътека;
2. лицето да е със заболяване, предвидено в 
блок „Кодове на болести за заболявания по МКБ 
10“ на съответната клинична пътека, когато този 
блок е част от съдържанието на клиничната пътека.
(2) В случаите, когато лицето е с прекъснати 
здравноосигурителни права, същото се хоспита­
лизира, като му се оказва болнична помощ по 
клинична пътека, ако възстанови правата си при 
условията и по реда на ЗЗО.
(3) При неизпълнение на условието по ал. 2 
се прилага чл. 109, ал. 1 ЗЗО.